Oficialusis leidinys L 102 , 07/04/2004 p. 0075 - 0080



Komisijos sprendimas 2004 m. kovo 31 d. iš dalies keičiantis Sprendimų 93/52/EEB, 2001/618/EB ir 2003/467/EB nuostatas dėl stojančių šalių statuso, susijusio su brucelioze (B. melitensis), Aujeskio liga, enzootine galvijų leukoze, galvijų brucelioze ir tuberkulioze ir Prancūzijos statuso dėl Aujeskio ligos (pranešta dokumentu Nr. C(2004) 1094) (tekstas svarbus EEE) (2004/320/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač jos 2 straipsnio 3 dalį, atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 21ir 57 straipsnius, atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis [1], ypač į jos 9 straipsnio 2 dalį, 10 straipsnio 2 dalį, A priedo I dalies 4 punktą, A priedo II dalies 7 punktą ir D priedo I dalies E punktą, atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis [2], ypač į jos A priedo 1 skyriaus II dalį, kadangi: (1) Atsižvelgiant į stojimą, turėtų būti nustatytas stojančių šalių statusas dėl bruceliozės (B. melitensis), Aujeski ligos, enzootinės galvijų leukozės, bruceliozės ir tuberkuliozės. (2) Komisijos sprendimas 93/52/EEB [3] nustato tam tikrų valstybių narių arba regionų atitiktį reikalavimams dėl bruceliozės (B. melitensis) ir suteikia jiems oficialiai bruceliozės neapimtos valstybės narės arba regiono statusą. (3) Komisijos sprendimas 2001/618/EB [4] nustato papildomas garantijas, susijusias su Bendrijos vidaus prekybai kiaulėmis taikoma Aujeskio ligos likvidavimo programos įgyvendinimu ir pateikia valstybių narių teritorijų, kurios turi patvirtintas ligos kontrolės programas, sąrašus. (4) Komisijos sprendimas 2003/467/EB [5] nustato tam tikrose valstybėse narėse ir valstybių narių regionuose, kuriuose oficialiai neužregistruota tuberkuliozės, bruceliozės ir enzootinės galvijų leukozės, galvijų bandų statusą. (5) Čekija, Vengrija ir Slovakija pateikė Komisijai dokumentus, patvirtinančius, kad atitinkamos jų teritorijos atitinka visus Direktyvos 91/68/EEB A priedo 1 dalis II skirsnio 1 punkto b papunkčio reikalavimus, siekdamos, kad tos Čekijos, Vengrijos ir Slovakijos teritorijos būtų paskelbtos oficialiai bruceliozės (B. melitensis) neapimtomis teritorijomis avių ir ožkų bandų atžvilgiu. (6) Prancūzija pateikė Komisijai patvirtinamuosius dokumentus, kurie įrodo, kad Aujeskio liga nėra užregistruota Pas-de-Calais departamente ir ši liga jame yra likviduota. (7) Čekija ir Kipras pateikė Komisijai dokumentus, kurie patvirtina, kad atitinkamose jų teritorijose nėra užregistruota Aujeskio ligos ir kad vakcinacija nuo šios ligos yra draudžiama, siekdamos, kad visa Čekijos ir Kipro teritorija būtų paskelbta neapimta Aujeskio ligos kiaulių bandų atžvilgiu. (8) Čekija pateikė Komisijai dokumentus, įrodančius, kad jos teritorijoje laikomasi visų Direktyvos 64/432/EEB A priedo I dalies 4 punkto reikalavimų, siekdama, kad visa Čekijos Respublikos teritorija būtų paskelbta oficialiai tuberkuliozės neapimta teritorija galvijų bandų atžvilgiu. (9) Čekija pateikė Komisijai dokumentus, įrodančius, kad jos teritorijoje laikomasi visų Direktyvos 64/432/EEB A priedo II dalies 7 punkto reikalavimų, siekdama, kad visa Čekijos Respublikos teritorija būtų paskelbta oficialiai bruceliozės neapimta teritorija galvijų bandų atžvilgiu. (10) Čekija ir Kipras pateikė Komisijai dokumentus, įrodančius, kad jos teritorijoje laikomasi visų Direktyvos 64/432/EEB D priedo I skyriaus E, F ir G skirsnių reikalavimų, siekdama, kad visa Čekijos Respublikos ir Kipro teritorija būtų paskelbta oficialiai enzootinės galvijų leukozės neapimta teritorija galvijų bandų atžvilgiu. (11) Įvertinus Čekijos, Vengrijos ir Slovakijos pateiktus dokumentus, visa šių šalių teritorija turėtų būti paskelbta oficialiai neapimta bruceliozės (B. melitensis) avių ir ožkų bandų atžvilgiu. (12) Įvertinus Prancūzijos, Čekijos ir Vengrijos pateiktus dokumentus, Prancūzijos Pas-de-Calais departamentas ir visa Čekijos ir Kipro teritorija turėtų būti paskelbta neapimta Aujeskio ligos kiaulių bandų atžvilgiu. (13) Įvertinus Čekijos pateiktus dokumentus, visa šios šalies teritorija turėtų būti paskelbta oficialiai neapimta tuberkuliozės, bruceliozės ir enzootinės galvijų leukozės galvijų bandų atžvilgiu. (14) Įvertinus Kipro pateiktus dokumentus, visa šios šalies teritorija turėtų būti paskelbta oficialiai neapimta enzootinės galvijų leukozės galvijų bandų atžvilgiu. (15) Dėl to turėtų būti atitinkamai pakeisti Sprendimai 93/52/EEB, 2001/618/EB ir 2003/467/EB. (16) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 93/52/EEB I priedas pakeičiamas šio sprendimo I priedu. 2 straipsnis Sprendimo 2001/618/EB I ir II priedai yra pakeičiami šio sprendimo II priedu. 3 straipsnis Sprendimas 2003/467/EB iš dalies keičiamas taip: a) I priedo 1 skyrius pakeičiamas šio sprendimo III priedu; b) II priedo 1 skyrius pakeičiamas šio sprendimo IV priedu; a) III priedo 1 skyrius pakeičiamas šio sprendimo V priedu; 4 straipsnis Tuo atveju, jei įsigalioja Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartis, šis sprendimas taikomas nuo jos įsigaliojimo dienos. 5 straipsnis Šis sprendimas skirtas valstybėms narėms. Priimta Briuselyje, 2004 m. kovo 31 d. Komisijos vardu David Byrne Komisijos narys [1] OL L 121, 1964 7 29, p. 1977. Direktyva su paskutiniais pakeitimas, padarytais Reglamentu (EB) Nr. 21/2004 (OL L 5, 2004 1 9, p. 8). [2] OL L 46, 1991 2 19, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1). [3] OL L 13, 1993 1 21, p. 14. Sprendimas su pakeitimais, padarytais Sprendimu 2004/199/EB (OL L 64, 2004 3 2, p. 41). [4] OL L 215, 2001 8 9, p. 48. Sprendimas su paskutiniais pakeitimais, padarytais Sprendimu 2003/575/EB (OL L 196, 2003 8 2, p. 41). [5] OL L 156, 2003 6 25, p. 74. Sprendimas su pakeitimais, padarytais Sprendimu 2004/230/EB (OL L 70, 2004 3 9, p. 41). -------------------------------------------------- I PRIEDAS (kaip nurodyta 1 straipsnyje) " I PRIEDAS VALSTYBË NARË ISO kodas | Valstybė narė | AT | Austrija | BE | Belgija | CZ | Čekijos Respublika | DE | Vokietija | DK | Danija | FI | Suomija | HU | Vengrija | IE | Airija | LU | Liuksemburgas | NL | Nyderlandai | SE | Švedija | SK | Slovakija | UK | Jungtinė Karalystė | " -------------------------------------------------- II PRIEDAS Valstybės narės ar jų regionai, kuriuose įgyvendinamos patvirtintos Aujeskio ligos kontrolės programos " I PRIEDAS Valstybės narės arba jų regionai, kuriuose nėra registruota Aujeskio ligos ir uždrausta vakcinacija ISO kodas | Valstybė narė | Regionai | AT | Austrija | Visa teritorija | CY | Kipras | Visa teritorija | CZ | Čekijos Respublika | Visi regionai | DE | Vokietija | Visi regionai | DK | Danija | Visi regionai | FI | Suomija | Visi regionai | FR | Prancūzija | Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Haute-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Moselle, Nièvre, Oise, Orne, Párizs, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne ir Yveline departamentai. | LU | Liuksemburgas | Visi regionai | SE | Švedija | Visi regionai | UK | Jungtinė Karalystė | Visi Anglijos, Škotijos ir Velso regionai | II PRIEDAS Valstybės narės ar jų regionai, kuriuose įgyvendinamos patvirtintos Aujeskio ligos kontrolės programos ISO kodas | Valstybė narė | Regionai | BE | Belgium | Visa teritorija | FR | Prancūzija | Ain, Côte-d'Armor, Finistère, Ille-et-Vilaine, Morbihan ir Nord departamentai | IT | Italija | Bolzano provincija | NL | Nyderlandai | Visa teritorija | " -------------------------------------------------- III PRIEDAS (kaip nurodyta 3 straipsnio a punkte) "1 SKYRIUS Valstybės narės, kuriose oficialiai nėra užregistruota tuberkuliozės ISO kodas | Valstybė narė | AT | Austrija | BE | Belgija | CZ | Čekijos Respublika | DE | Vokietija | DK | Danija | FI | Suomija | FR | Prancūzija | LU | Liuksemburgas | NL | Nyderlandai | SE | Švedija" | -------------------------------------------------- IV PRIEDAS (kaip nurodyta 3 straipsnio b punkte) "1 SKYRIUS Valstybės narės, kuriose oficialiai nėra užregistruota bruceliozės ISO kodas | Valstybė narė | AT | Austrija | BE | Belgija | CZ | Čekijos Respublika | DE | Vokietija | DK | Danija | FI | Suomija | LU | Liuksemburgas | NL | Nyderlandai | SE | Švedija" | -------------------------------------------------- V PRIEDAS (kaip nurodyta 3 straipsnio c punkte) "1 SKYRIUS Valstybės narės, kuriose oficialiai nėra užregistruota enzootinės galvijų leukozės ISO kodas | Valstybė narė | AT | Austrija | BE | Belgija | CY | Kipras | CZ | Čekijos Respublika | DE | Vokietija | DK | Danija | ES | Ispanija | FI | Suomija | FR | Prancūzija | IE | Airija | LU | Liuksemburgas | NL | Nyderlandai | SE | Švedija | UK | Jungtinė Karalystė" | --------------------------------------------------